Video: Yslike glyplank byna dadelik gesluit oor ontwerpfoutSkermgreep uit die video ŉ Yslike glyplank in die VSA moes binne ure gesluit word ná dit vir die publiek oopgestel is, weens ŉ rowwe begin. Die glyplank, in Belle Isle Park in Michigan, is Vrydag oopgemaak en is ure later gesluit toe ouers hul kommer oor die kinders veiligheid uitgespreek het. ŉ Video van die chaos is intussen op Twitter gedeel. Dit wys hoe verskeie mense by die glyplank afgly, maar hulle word in die lug in geslinger voor hulle weer hard te lande kom. Plaaslike media berig die glyplank was vier ure lank oop voor dit gesluit is. Die video is reeds meer as 11 miljoen keer gekyk. Sommige kykers het hul verbasing uitgespreek dat dit so lank geduur het voor die park die glyplank gesluit het. Ander het laat weet hulle kan nie ophou lag nie. “Ek het so hard gelag! Maar hoe het dit vier ure gevat voor iemand gesien het hierdie is nie reg nie?” skryf een gebruiker. “Hierdie is ŉ baie goeie bewys hoekom wiskundige berekenings en ingenieurswese so belangrik is,” skryf ŉ ander. “As 2022 ŉ glyplank was ….” het nog ŉ persoon geskerts. In ŉ video wat Today gedeel het, wys een van die opsigters egter hoe mens korrek by die glyplank moet afgly – sonder om dit met stampe en stote te doen. Die park het egter die waslaag aangepas en die glyplank is die Saterdagaand weer beskikbaar gestel vir die publiek. Geen beserings is aangemeld nie. The giant slide at Belle Isle Park in Michigan was open for only 4 hours before workers shut it down to make adjustments. I wonder why they decided to do such a thing ???? pic.twitter.com/q7jpFdLdAO — Art (@artcombatpod) August 19, 2022